Gobernador di Antia Hulandes (1954-2010)
Gobernador di Antia Hulandes tabata di 1954 te 2010 e representante di e hefe di estado hulandes (ultimo monarka tabata Reina Beatrix) riba eks-Antia Hulandes.

E tareanan di gobernador tabata resultá di su dos funshon: 
representante di e interes di Reino Hulandes,
kabes di gobièrnu antiano.

Sinembargo e gobernador no ta forma parti di e gabinete antiano. E tabata hunga un papel importante durante formashon di gabinete. Igual na e rei na Hulanda, e gobernador tabata infalibel mientras e ministernan tabata karga e responsabilidat polítiko. E gobernador tabata wòrdu nombra dor di e hefe di estado pa un término di seis aña. Na final di e periodo por prolongá esaki pa un término mas (pues máksimo diesdos aña). 

E gobernador tabata wòrdu asesorá pa un Konseho di Konsulta, ku tabata konsisti di mínimo sinku miembro ku e mes tabata nombrá i ku tabata duna konseho riba tur proyekto di lei (landsverordening), lei di reino (rijkswet) i dekreto ministerial (landsbesluit).

Sede di e gobernador tabata Fort Amsterdam na Willemstad, Kòrsou. Te dia 1 di yanüari Aruba tambe tabata kai bou di Antia Hulandes. Riba e fecha ei e isla a optené su status aparte, birando un pais outónomo denter di Reino Hulandes ku un gobernador propio. Dia 10 di òktober 2010 a disolbe Antia Hulandes komo pais denter di Reino, loke a pone e funshon di gobernador kaduká. Na su luga e paisnan outónomo nobo, Kòrsou i Sint Maarten, a haya kada uno un gobernador propio. E sobra islanan Boneiru, Sint Eustatius i Saba a bira entidatnan públiko karibense.

Lista di gobernador 
Aki ta sigui un lista di gobernador di Antia Hulandes desde introdukshon di Statuut pa e Reino Hulandes na 1954. Pa gobernadornan mas promé, mira Lista di gobernador di Antia Hulandes (1634-1954). Te 1986 Aruba tambe tabata kai bou di Antia Hulandes.

Mira tambe
Gobernador di Aruba
Gobernador di Kòrsou
Gobernador di Sint Maarten

Aruba
Organonan Gubernamental